Lucas 16.19-31. O rico e Lázaro - Bíblia Online AFR
Lucas 16.19-31. O rico e Lázaro - Bíblia Online AFR ÍndiceTemasDicionário Buscar
Lucas: O rico e LázaroCapítulo 16.Capítulo Completo Anotar19. En daar was 'n ryk man, en hy het purper en fyn linne gedra en elke dag vrolik en weelderig gelewe.20. En daar was 'n bedelaar met die naam van Lasarus wat vol swere voor sy poort gelê het.21. En hy het verlang om hom te versadig met die krummels wat van die ryk man se tafel val. Ja, selfs die honde het gekom en sy swere gelek.22. En toe die bedelaar sterf, is hy deur die engele weggedra na die boesem van Abraham.23. En die ryk man het ook gesterwe en is begrawe. En toe hy in die doderyk sy oë ophef, terwyl hy in smarte was, sien hy Abraham van ver af en Lasarus aan sy boesem.24. En hy roep en sê: Vader Abraham, wees my barmhartig en stuur Lasarus, dat hy die punt van sy vinger in water kan insteek en my tong verkoel; want ek ly smarte in hierdie vlam.25. Maar Abraham antwoord: Kind, onthou dat jy jou goeie dinge in jou lewe ontvang het, en so ook Lasarus die slegte. En nou word hy getroos, maar jy ly smarte.26. En by dit alles is daar tussen ons en julle 'n groot kloof gevestig, sodat die wat hiervandaan wil oorgaan na julle, nie kan nie; en die wat d r is, nie na ons kan oorkom nie.27. En hy sê: Ek bid u dan, vader, om hom na my vader se huis te stuur --28. want ek het vyf broers -- om hulle dringend te waarsku, sodat hulle nie ook in hierdie plek van pyniging kom nie.29. Toe sê Abraham vir hom: Hulle het Moses en die Profete; laat hulle na die luister.30. Maar hy antwoord: Nee, vader Abraham, maar as iemand uit die dode na hulle gaan, sal hulle hul bekeer.31. Maar hy sê vir hom: As hulle na Moses en die Profete nie luister nie, sal hulle nie oortuig word nie, al sou iemand ook uit die dode opstaan.